
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 124
                                                                    25 iunie 2026
privind inițierea vânzării directe a terenului în suprafață de 440 mp., cu categoria de folosință curți - construcții, situat în intravilanul municipiului Sighișoara, strada Andrei Mureșanu nr. 32, județul Mureș
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 21.655/09.06.2026 şi la Consiliul Local Sighișoara cu nr. 22.837/18.06.2026, de referatul de aprobare, înregistrat cu nr. 21.656/09.06.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea înregistrată la Municipiul Sighișoara cu nr. 21.539/09.06.2026, formulată de numitul Wulkesch Reinhold - Otto, prin care se solicită cumpărarea terenului aferent construcției situată în municipiul Sighișoara, str. Andrei Mureșanu nr. 32, județul Mureș, proprietatea sa și a soției, Wulkesch Judith;
Având în vedere extrasul de carte funciară nr. 52624 Sighișoara, provenit din C.F. nr. 10021, din care rezultă că terenul solicitat spre cumpărare este situat în municipiul Sighișoara, str. Andrei Mureșanu nr. 32, având suprafața de 440 mp., categoria de folosință curți - construcții, fiind identificat prin nr. topografic 3343/2/14, pe care este edificată construcția C1 – casă de locuit;
Având în vedere că dreptul de proprietate asupra construcției C1 – casă de locuit este înscris în favoarea numiților Wulkesch Judith și Wulkesch Reinhold - Otto, potrivit înscrierilor din Cartea Funciară nr. 52624 Sighișoara provenit din C.F. nr. 10021;
Având în vedere Contractul de concesiune nr. 1/1645/201/5853/01.03.2013, încheiat între Municipiul Sighișoara, în calitate de concedent și Wulkesch Judith, căsătorită cu Wulkesch Reinhold - Otto, în calitate de concesionari, având ca obiect concesionarea terenului în suprafață de 440 mp. situat în municipiul Sighișoara, str. Andrei Mureșanu nr. 32;
Având în vedere că terenul este utilizat în mod legal și neîntrerupt în baza Contractului de concesiune nr. 1/1645/201/5853/01.03.2013, fiind aferent construcției aflate în proprietatea numiților Wulkesch Judith și Wulkesch Reinhold - Otto, existând astfel o legătură funcțională și juridică între teren și construcția edificată pe acesta;
Având în vedere că terenul, în suprafață de 440 mp., categoria de folosință curți - construcții, identificat prin nr. topografic 3343/2/14, este proprietatea Municipiului Sighișoara, face parte din domeniul privat al acestuia, fiind evidențiat în patrimoniul Municipiului Sighișoara cu nr. de inventar 51.071 și având valoarea de inventar de 34.025,25 lei;
Având în vedere că, potrivit verificărilor efectuate în evidențele instituției și în înscrierile din cartea funciară, imobilul nu face obiectul unor litigii și nu este afectat de utilitate publică;
Având în vedere că pe terenul identificat prin nr. topografic 3343/2/14 este edificată construcția C1 – casă de locuit aflată în proprietatea numiților Wulkesch Judith și Wulkesch Reinhold - Otto, și că acest teren este utilizat în baza contractului de concesiune menționat anterior, rezultând necesitatea reglementării unitare a situației juridice a imobilului și a terenului aferent construcției;
Având în vedere că valorificarea terenului către proprietarii construcției conduce la clarificarea situației juridice a imobilului, la corelarea situației juridice cu situația de fapt existentă, precum și la administrarea eficientă a patrimoniului Municipiului Sighișoara;
Ținând cont de prevederile art. 364 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și de prevederile Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024;
Având în vedere prevederile Legii nr. 287/2009 privind Codul civil, republicată, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 21.657/09.06.2026, prin care se propune inițierea vânzării directe a terenului în suprafață de 440 mp., cu categoria de folosință curți - construcții, situat în intravilanul municipiului Sighișoara, strada Andrei Mureșanu nr. 32, județul Mureș;
Având în vedere avizele favorabile ale tuturor comisiilor pe domenii de specialitate; 
În temeiul art. 129 alin. (2) lit. „c”, alin. (6) lit. „b”, alin. (14), art. 139 alin. (2) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,  
                     H O T Ă R Ă Ş T E:
Art. 1. Se însușește propunerea de cumpărare formulată de numiții Wulkesch Judith și Wulkesch Reinhold - Otto pentru vânzarea directă a terenului intravilan, cu categoria de folosință curți - construcții, în suprafață de 440 mp., situat în municipiul Sighișoara, str. Andrei Mureșanu nr. 32, identificat prin nr. topografic 3343/2/14, înscris în C.F. nr. 52624 Sighișoara, provenit din C.F. nr. 10021, pe care este edificată construcția proprietatea numiților Wulkesch Judith și Wulkesch Reinhold - Otto, potrivit înscrierilor din cartea funciară amintită.
Art. 2. Se aprobă inițierea vânzării directe către numiții Wulkesch Judith și Wulkesch Reinhold - Otto a terenului intravilan, cu categoria de folosință curți - construcții, în suprafață de 440 mp., situat în municipiul Sighișoara, județul Mureș, identificat prin nr. topografic 3343/2/14, înscris în C.F. nr. 52624 Sighișoara, provenit din C.F. nr. 10021, poziția A1, potrivit prevederilor Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024.
Art. 3. Ca o consecință a prevederilor art. 1 și art. 2 din prezenta hotărâre, în vederea determinării prețului de vânzare a terenului mai sus individualizat, se va proceda la demararea procedurilor necesare pentru achiziția de servicii având ca obiect întocmirea de către un evaluator autorizat, în condiţiile legii, a unui raport de evaluare pentru teren, cu respectarea prevederilor Regulamentului de vânzare a bunurilor imobile aparținând domeniului privat al Municipiului Sighișoara, aprobat prin Hotărârea Consiliului Local Sighișoara nr. 181/26.08.2021, actualizat ulterior prin Hotărârea Consiliului Local Sighișoara nr. 142/26.09.2024.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Serviciul Impozite, Taxe și Executare Creanțe – Direcția Economică din cadrul Municipiului Sighișoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian                                       Contrasemnează pentru legalitate
                                  SECRETARUL GENERAL al municipiului,

                                                           Bizo Anca
 (Prezenta s-a adoptat cu unanimitate de voturi)

 Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  1 ex. Direcţia Arhitect Șef;
  1 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef;
  3 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;
                    1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic.
14 ex.
B.A.

